La selecció genòmica consisteix a utilitzar la informació disponible de l'ADN dels animals de producció mascles i femelles com una dada addicional per predir-ne els valors genètics.
Basant-se en aquests valors genètics, el sector lleter pot prendre decisions de selecció per millorar la producció làctia.
Aquesta informació sobre l'ADN es pot obtenir al naixement de l'animal, a partir d'una mostra de sang, pèl o cartílag.
El Departament d'Agricultura, Ramaderia, Pesca i Alimentació (DARP) considera necessari impulsar les actuacions adreçades a la millora genètica del bestiar boví lleter en control lleter oficial abans esmentades que revertiran en la millora i la tecnificació de les explotacions ramaderes.
El règim d'aquests ajuts és el que estableix el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola (DOUE L-352 de 24.12.2013).
Conseqüentment, valorada la conveniència de donar suport al sector lleter mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts per al foment del genotipatge de les vedelles per a la producció de llet d'explotacions en control oficial de rendiment lleter, d'animals inscrits al llibre genealògic corresponent, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1 que serà obligatori per a les entitats sol·licitants d'acord amb l'annex 2 d'aquesta Ordre.
Aquesta Ordre entrarà en vigor l'endemà de la seva publicació en el Butlletí Oficial de l'Estat (BOE).
(De conformitat amb el que estableix el Reial decret 944/2017, de 27 d'octubre)
L'objecte dels ajuts que estableix l'Ordre, és subvencionar els costos que generen les activitats de genotipatge de vedelles de menys de 24 mesos, destinades a la reproducció per a producció de llet, per determinar-ne la qualitat genètica als titulars d'explotacions ramaderes de Catalunya en control oficial de rendiment lleter, a fi d'avaluar la qualitat genètica de les reproductores per millorar les races, i també la tecnificació de les explotacions ramaderes.
Poden ser beneficiàries d'aquests ajuts les persones físiques o jurídiques i les comunitats de béns que compleixin els requisits següents:
a) Ser titular d'explotació ramadera de l'espècie bovina destinada a la reproducció per a producció de llet, acollida a control oficial de rendiment lleter, figurar correctament inscrita al Registre d'Explotacions Ramaderes i disposar del Codi d'explotació corresponent.
b) Participar en els programes nacionals d'eradicació de malalties dels animals.
c) Tenir els animals inscrits en el llibre genealògic de la raça i degudament identificats segons la normativa vigent.
d) Formar part d'una organització o associació de ramaders reconeguda oficialment d'acord amb l'apartat 3.1 de les bases.
—3 Entitats sol·licitants i perceptores de l'ajut
3.1 Poden ser sol·licitants i perceptores dels ajuts les associacions i/o organitzacions d'associacions de criadors d'animals de races ramaderes degudament inscrites al registre corresponent, que s'encarreguen de prestar assistència a les persones beneficiàries en la realització dels programes per determinar la qualitat genètica del ramat boví amb aptitud lletera.
3.2 Les organitzacions i associacions han de dur a terme les actuacions definides a l'apartat 1 d'aquestes bases per a les quals se sol·licita l'ajut a totes les persones beneficiàries incloses a la llista de persones beneficiàries sol·licitants dels seus serveis.
–4 Requisits i incompatibilitats de les persones beneficiàries i de les entitats sol·licitants i perceptores dels ajuts
4.1 Les persones beneficiàries i les entitats sol·licitants i perceptores de l'ajut han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, des de l'inici de les actuacions, i, si és el cas, han de complir les obligacions següents:
a) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a l'entitat sol·licitant perceptora de l'ajut.
b) Presentar declaració sobre si s'han demanat i/o s'han obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda.
En el cas d'haver rebut ajuts de minimis en l'exercici fiscal actual i en els dos exercicis fiscals anteriors, que l'ajut global de minimis que hagin rebut no superi els límits establerts.
c) En el cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i el Decret 86/2015, de 2 de juny.
d) En el cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
e) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
f) Quan es tracti de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
g) Quan es tracti d'entitats sense ànim de lucre, estar inscrites en el registre corresponent.
h) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
i) En el cas de comptar amb centres laborals, complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
j) En el cas de línies d'ajuts en què la persona beneficiària o sol·licitant perceptora de l'ajut pugui ser una associació o una fundació, tenir els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
k) En el cas d'agrupació de persones físiques o jurídiques, no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
l) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
m) Les entitats sol·licitants i les persones beneficiàries d'aquests ajuts s'han d'adherir al codi ètic que figura com a annex 3.
4.2 Pel que fa a la concurrència amb altres ajuts, i sense perjudici del límit quantitatiu que disposa l'article 3.2 del Reglament (UE) 1408/2013, el règim d'acumulació amb altres ajuts de minimis es regeix per l'article 5 de l'esmentat Reglament.
Els ajuts que estableix aquesta Ordre són incompatibles amb d'altres ajuts públics rebuts per a les mateixes activitats i caps de bestiar de boví de llet.
5.1 Als efectes d'aquestes bases, es consideren despeses subvencionables els costos que generen les activitats de genotipatge als titulars d'explotacions ramaderes de Catalunya de l'espècie bovina que es realitzin durant el període que determini la convocatòria de l'ajut.
5.2 Es considera que la despesa ha estat realitzada quan hagi estat efectivament executada i justificada amb els informes d'avaluació genètica de cada animal amb anterioritat a la finalització del període de justificació establert a la base 15.
6.1 L'ajut té caràcter de subvenció directament aplicable a les despeses ocasionades per les activitats de genotipatge de vedelles de menys de 24 mesos d'explotacions en control oficial de rendiment lleter.
6.2 Les proves subvencionables seran les acordades per l'entitat reconeguda per a la gestió del Llibre genealògic de la raça i aprovades per l'autoritat competent.
6.3 La quantia màxima destinada a aquest ajut i l'aplicació pressupostària a la qual s'ha d'imputar és la que determini la convocatòria corresponent.
6.4 S'estableix un import màxim de 15,00 euros per a cada prova de genotipatge realitzada, amb un import màxim per persona beneficiària titular de l'explotació de 4.000 euros.
6.5 La quantia dels ajuts es determinarà segons el nombre de les proves de genotipatge i de la disponibilitat pressupostària, i d'acord amb els criteris d'atribució que estableix l'apartat 10 d'aquestes bases reguladores.
En cap cas, l'import de les subvencions concedides no pot ser d'una quantia que superi el cost de l'activitat a desenvolupar per la persona beneficiària.
6.6 Aquests ajuts se sotmeten al Reglament (UE) 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola, segons el qual el total d'ajuts de minimis concedits a una persona beneficiària no podrà excedir de 15.000,00 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
6.7 S'admet un percentatge màxim de desviació del 20% entre el nombre de proves de genotipatge previstes inicialment i per a les quals se sol·licita l'ajut i el nombre de proves de genotipatge realitzades per accedir a l'ajut.
Aquesta desviació ha de permetre, en el cas que el cost final efectiu de l'activitat subvencionada sigui inferior al cost inicialment pressupostat, la reducció, en la mateixa proporció, de la quantia de la subvenció atorgada.
Les sol·licituds i els altres tràmits associats al procediment de concessió de les subvencions s'han de realitzar obligatòriament per via telemàtica utilitzant la Seu electrònica de la Generalitat de Catalunya en la pàgina https://seu.gencat.cat d'acord amb el procediment establert en l'annex 2.
Aquestes sol·licituds s'adreçaran a la Direcció General d'Agricultura i Ramaderia dins el termini establert a la convocatòria.
–8 Documentació que cal presentar amb la sol·licitud
8.1 Cal adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en el cas de no haver autoritzat el DARP a obtenir aquesta informació d'acord amb l'apartat 8.3
c) En el cas de persones jurídiques, còpia de les escriptures i/o els estatuts registrats de l'entitat sol·licitant, si s'escau.
Si aquesta documentació està disponible al Registre d'Entitats Jurídiques, el Registre de Cooperatives o el Registre de Societats Agràries de Transformació (SAT), es verificarà d'ofici.
e) Certificat actualitzat d'inscripció en el registre administratiu corresponent emès l'any de la convocatòria de l'ajut.
En el cas que es tracti d'un registre gestionat pel DARP, no caldrà aportar cap certificació d'inscripció.
Si aquesta documentació està disponible al Registre d'Entitats Jurídiques, el Registre de Cooperatives o el Registre de Societats Agràries de Transformació (SAT), el DARP ho verificarà d'ofici.
f) Relació de les persones beneficiàries incloses a la sol·licitud d'ajut, indicant per a cadascuna el nom i cognoms o raó social, DNI/NIF/NIE, nom de l'explotació, codi REGA i comarca, mitjançant model que es facilitarà a qualsevol de les dependències del DARP o al web https://seu.gencat.cat.
g) Declaració responsable de les persones beneficiàries sobre el compliment dels requisits establerts als apartats 2 i 4.1 d'aquestes bases i sobre altres ajuts de m i nimis sol·licitats i autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Aquest document s'haurà de presentar mitjançant model que es facilitarà a qualsevol de les dependències del DARP o al web https://seu.gencat.cat.
h) Informe justificatiu del càlcul realitzat per determinar el nombre d'animals a genotipar previstos.
8.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) El compte on s'ha d'ingressar l'import de l'ajut inclòs en l'imprès de sol·licitud pertany a la persona sol·licitant i perceptora de l'ajut.
b) No estar sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
En el cas d'haver rebut ajuts de minimis en l'exercici fiscal actual i en els dos exercicis fiscals anteriors, que l'ajut global de minimis que s'ha rebut no supera els límits establerts.
d) En el cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
f) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi.
g) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es consultarà d'ofici al registre corresponent del Departament d'Empresa i Coneixement.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, en el cas que el pla no constés en el Registre esmentat, la persona beneficiària l'haurà d'aportar.
h) Quan es tracti de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
i) Quan es tracti d'entitats sense ànim de lucre, estar inscrites en el registre corresponent.
j) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
k) En el cas de línies d'ajuts en què la persona beneficiària pugui ser una associació o una fundació, tenir els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
l) En el cas d'agrupació de persones físiques o jurídiques, no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit des del moment en què es coneguin i amb audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
8.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant o la beneficiària deneguen expressament l'autorització esmentada, caldrà que aportin el certificat o els certificats corresponents.
8.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o declaren.
El termini de presentació de sol·licituds és el que indica la convocatòria d'ajuts corresponent.
En el cas que l'import sol·licitat subvencionable superi el pressupost màxim que estableix la convocatòria, es procedirà al prorrateig entre les entitats perceptores de l'ajut.
11.1 Aquests ajuts s'atorguen de manera directa.
Si s'exhaureix el pressupost fixat en la convocatòria corresponent, s'aplica el prorrateig entre les sol·licituds auxiliables.
11.2 Els actes de tràmit que hagi de notificar l'òrgan instructor o el concedent es notificaran a les persones interessades d'acord amb l'apartat 8 de l'annex 2.
11.3 L'òrgan instructor i l'òrgan competent per resoldre són els que determini la convocatòria corresponent.
11.4 La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
11.5 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons, d'acord amb els criteris d'atribució establerts en l'apartat 10 d'aquestes bases reguladores.
11.6 Un cop avaluades les sol·licituds, l'òrgan instructor formula la proposta de resolució de concessió de les subvencions a l'òrgan competent per resoldre, d'acord amb l'informe de la Comissió de Valoració.
11.7 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11.8 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'apartat 4, requerirà a la persona beneficiària perquè aporti la documentació escaient en els termes previstos a l'apartat 8 d'aquestes bases reguladores.
11.9 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
12.1 L'incompliment dels requisits no esmenables o del termini de presentació de sol·licituds que estableixen aquestes bases reguladores comporta la inadmissió de la sol·licitud.
12.2 Comporta el desistiment de la sol·licitud la manca de presentació de qualsevol dels documents que preveu la base 8 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades individualment, d'acord amb l'apartat 8 de l'annex 2, i, complementàriament, se'n publicarà un extracte al Tauler electrònic de l'Administració de la Generalitat [URL].
12.4 Tota persona sol·licitant pot desistir per escrit de la seva sol·licitud de subvenció abans de la concessió, i l'òrgan instructor ho ha d'acceptar.
13.1 D'acord amb la documentació presentada, les comprovacions d'ofici efectuades i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
13.2 En la resolució de concessió, figurarà, com a mínim, l'import màxim de l'ajut, la procedència dels fons amb què es finança l'ajut, la llista de persones beneficiàries, les condicions que haurà de complir tant la persona beneficiària com la persona sol·licitant perceptora de l'ajut, el caràcter d'ajut de minimis, d'acord amb el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola (DOUE L-352, de 24.12.2013), i la via de recurs que correspongui.
Així mateix, cal fer-hi constar que la fermesa de la resolució de concessió de l'ajut comporta que tant la persona sol·licitant perceptora de l'ajut com la beneficiària declaren tàcitament que es troben al corrent de les obligacions amb l'Administració tributària i la social i amb la Generalitat de Catalunya.
13.3 La resolució es notificarà individualment d'acord amb l'apartat 8 de l'annex 2, i, complementàriament, se'n publicarà un extracte al Tauler electrònic de l'Administració de la Generalitat [URL].
La publicitat dels ajuts concedits es farà d'acord amb la convocatòria de l'ajut.
15.1 Les persones beneficiàries han de realitzar les actuacions objecte dels ajuts i justificar-les en el període que indiqui la convocatòria, perquè, com a màxim el dia 30 de setembre de l'any de la convocatòria, es pugui procedir a la certificació i comprovació de l'execució de les activitats previstes.
15.2 La documentació justificativa s'ha de presentar telemàticament d'acord amb la via establerta en l'apartat 7, i és la següent:
a) Una memòria explicativa del compliment de la finalitat de l'acció, l'activitat o el projecte subvencionat, amb indicació de les activitats realitzades i dels resultats obtinguts.
b) Una memòria econòmica d'acord amb el model normalitzat que es podrà obtenir en qualsevol dependència del DARP o al web https://seu.gencat.cat, i que ha de contenir:
b.1) Declaració de la persona sol·licitant i perceptora de l'ajut sobre el nombre d'unitats físiques considerades com a mòdul.
b.2) Quantia de la subvenció calculada sobre la base de les activitats quantificades a la memòria d'actuació i els mòduls previstos en les bases reguladores o la convocatòria.
c) Certificat emès per l'entitat responsable de gestionar les dades del genotipatge dels animals acompanyat dels registres corresponents.
15.3 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i els registres.
15.4 Els òrgans competents del DARP comprovaran d'ofici la documentació justificativa de les activitats de genotipatge del 5% de les persones beneficiàries de la sol·licitud.
16.1 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades.
16.2 Les entitats sol·licitants i perceptores dels ajuts, per rebre'n l'import, i també les persones beneficiàries, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Administració tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereixen els apartats 8.1 g) i 8.3 d'aquestes bases reguladores.
16.3 Les entitats sol·licitants i perceptores dels ajuts i les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
16.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
—17 Compromisos i obligacions de les persones beneficiàries i de les persones sol·licitants i perceptores dels ajuts
17.1 En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
17.2 Les persones beneficiàries i les entitats sol·licitants i perceptores de l'ajut han de complir les obligacions següents:
a) Complir la finalitat de la subvenció realitzant l'activitat subvencionada en el termini previst en aquestes bases reguladores.
b) Dur a terme l'activitat subvencionada d'acord amb les actuacions sol·licitades.
Qualsevol canvi en les actuacions previstes s'ha de comunicar a l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, dins el termini màxim de deu dies hàbils, si no comporta canvis substancials ni representa un incompliment dels requisits i les condicions que estableixen aquestes bases, En el cas de no pronunciar-se dins el termini establert, s'apliquen els efectes del silenci negatiu, és a dir, no s'accepta el canvi.
d) Comunicar a l'òrgan instructor els ajuts, els ingressos o els recursos que financin l'activitat subvencionada obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
g) Complir les altres obligacions que preveuen la normativa vigent en matèria de subvencions i aquestes bases reguladores.
—18 Modificació de la resolució
18.1 La resolució de concessió es pot modificar en el cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
18.2 Quan la certificació efectuada pels serveis competents del DARP en tots els expedients d'ajuts concedits sigui inferior a l'import global aprovat en les resolucions de concessió, es podrà dictar una resolució complementària que incrementi els imports a pagar a les persones beneficiàries, d'acord amb els criteris d'atribució de l'apartat 10 i dins dels límits quantitatius establerts en l'apartat 5.
--19 Revocació i reintegrament de les quantitats percebudes indegudament
19.1 L'òrgan concedent, amb tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar l'interès de demora corresponent en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions.
19.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
19.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
També es pot exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre, sobre aplicació dels articles 107 i 108 del Tractat de funcionament de la Unió Europea als ajuts de n el sector agrícola, i d'acord amb l'article 6 d'aquest Reglament.
19.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions, sense perjudici de les especialitats que estableix la normativa aplicable en matèria de subvencions.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions realitzades objecte de l'ajut per comprovar que es compleixen la destinació dels ajuts, els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o de persones terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament si és el cas, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sense perjudici de les especialitats que es puguin derivar de la normativa sectorial aplicable.
Les declaracions responsables comporten que la persona interessada disposa de la documentació pertinent acreditativa de les dades declarades.
Si aquesta conducta està tipificada com a infracció en la legislació aplicable, dona lloc a la incoació de l'expedient sancionador corresponent d'acord amb el règim sancionador a què fa referència l'apartat anterior.
22.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer dels registres de ramaderia de la Direcció General d'Agricultura i Ramaderia, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural, i l'Institut Català de la Vinya i el Vi (DOGC núm. 6468, de 27.9.2013).
La seva finalitat és gestionar les subvencions que atorga la Direcció General d'Agricultura i Ramaderia.
Les persones interessades poden exercir els drets de l'afectat mitjançant escrit dirigit a la Subdirecció General de Ramaderia, Gran Via de les Corts Catalanes, 612-614, 08007 Barcelona, telèfon 93 304 67 76 [EMAIL].
22.2 Les entitats sol·licitants i perceptores dels ajuts han de complir la normativa relativa a protecció de dades de caràcter personal, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, i el Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.
–4 Identificació de la persona sol·licitant
En el cas que l'import total de la subvenció adjudicada superi un total de 60.000 €, caldrà un nivell alt de seguretat en la identificació i la signatura electrònica per al tràmit d'acceptació de la subvenció, o bé en el tràmit de justificació.
4.2 En el cas que la persona sol·licitant sigui una persona jurídica, per presentar la sol·licitud caldrà el certificat digital de persona jurídica o el certificat digital de la persona representant de l'empresa, d'acord amb el paràgraf anterior.
5.2 Als efectes de còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
–6 Efectes de la presentació de sol·licituds
El servei de notificacions electròniques ofereix una adreça electrònica ( https://seu.gencat.cat ) que actua com a dipòsit de les notificacions electròniques i compleix els requisits i les garanties de seguretat exigits per la legislació vigent.
Rebreu un avís, sense efectes jurídics, del dipòsit de les vostres notificacions per correu electrònic o un missatge curt a la bústia o el/s telèfon/s indicat/s.
D'acord amb els articles 43.2 i 43.3 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del departament disposeu de 10 dies naturals per a la seva visualització o rebuig.
Des del moment en què s'accedeix al contingut de la notificació, s'entén que aquesta notificació ha estat practicada.
Des del moment en què es rebutja la notificació, aquesta notificació es considera practicada.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests principis i regles.
d) Col·laborar amb l'òrgan competent en les actuacions que realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin directament per previsió legal, en el supòsits establerts en l'apartat quart de l'article 3 de la Llei de transparència.
Efectes d'un eventual incompliment dels principis ètics i les regles de conducta:
En el cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a persones beneficiàries d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.